ลาออก
โดย...ทีมข่าวการเงินโพสต์ทูเดย์
12 ก.ค. 2559

โดย...ทีมข่าวการเงินโพสต์ทูเดย์
หลังจาก “พี่ต่อ”วรภัค ธันยาวงษ์ แจ้งต่อบอร์ดและกระทรวงการคลัง ว่าไม่ขอต่ออายุในตำแหน่งกรรมการผู้จัดการใหญ่ ธนาคารกรุงไทย แล้วก็เกิดแรงกระเพื่อมในแบงก์ต่อเนื่อง
ล่าสุด ได้รับการยืนยันว่า “พี่เต้า” ธัญญพงศ์ ธรรมาวรานุคุปต์ ยื่นใบลาออกจากรองกรรมการผู้จัดการใหญ่ ธุรกิจรายย่อยและเครือข่าย ธนาคารกรุงไทยแล้ว
“พี่เต้า” หายหน้าหายตาจากสื่อไปเสียนาน เพราะยุ่งอยู่แต่งานดูแลลูกค้าและควบคุมคุณภาพหนี้
งานยักษ์ที่ทำจนสำเร็จ คือ การวางรากฐานในการยกระดับระบบการปล่อยสินเชื่อรายย่อย ที่เรียกว่า Loan Factory ซึ่งจะช่วยให้การคัดกรองลูกหนี้มีคุณภาพและรวดเร็วมากขึ้น ลดปัญหาการเกิดเอ็นพีแอลของลูกค้ารายย่อยลงได้อย่างดี
น่าเสียดายแผนเปิดตัว Loan Factory เมื่อวันที่ 11 พ.ค.ที่ผ่านมา ต้องถูกยกเลิกไป เพราะเวลาไม่เอื้ออำนวย
จากนี้ต้องจับตาดูว่า ผู้บริหารที่ “พี่ต่อ” ดึงเข้ามาช่วยงาน จะมีใครลาออกอีกหรือไม่!!